CELEX: 32017D2071
Language: el
Date: 2017-11-13 00:00:00
Title: Απόφαση (ΚΕΠΠΑ) 2017/2071 του Συμβουλίου, της 13ης Νοεμβρίου 2017, σχετικά με τον διορισμό του ειδικού εντεταλμένου της Ευρωπαϊκής Ένωσης για τον Νότιο Καύκασο και την κρίση στη Γεωργία

14.11.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 295/55
            
         ΑΠΌΦΑΣΗ (ΚΕΠΠΑ) 2017/2071 ΤΟΥ ΣΥΜΒΟΥΛΊΟΥ
   της 13ης Νοεμβρίου 2017
   σχετικά με τον διορισμό του ειδικού εντεταλμένου της Ευρωπαϊκής Ένωσης για τον Νότιο Καύκασο και την κρίση στη Γεωργία
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 33 και το άρθρο 31 παράγραφος 2,
   Έχοντας υπόψη την πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:
   
               (1)
            
            
               Στις 8 Ιουλίου 2014, το Συμβούλιο εξέδωσε την απόφαση 2014/438/ΚΕΠΠΑ (1) σχετικά με τον διορισμό του κ. Herbert SALBER ως ειδικού εντεταλμένου της Ευρωπαϊκής Ένωσης (ΕΕΕΕ) για τον Νότιο Καύκασο και την κρίση στη Γεωργία.
            
         
               (2)
            
            
               Στις 17 Φεβρουαρίου 2017, το Συμβούλιο εξέδωσε την απόφαση (ΚΕΠΠΑ) 2017/299 (2) για την παράταση της εντολής του ΕΕΕΕ για τον Νότιο Καύκασο και την κρίση στη Γεωργία έως τις 30 Ιουνίου 2018.
            
         
               (3)
            
            
               Μετά τον διορισμό του κ. Herbert SALBER σε άλλη θέση, ο κ. Toivo KLAAR θα πρέπει να διοριστεί ως ΕΕΕΕ για τον Νότιο Καύκασο και την κρίση στη Γεωργία από τις 13 Νοεμβρίου 2017.
            
         
               (4)
            
            
               Ο ΕΕΕΕ θα εκτελέσει την εντολή του υπό συνθήκες οι οποίες ενδέχεται να επιδεινωθούν και να εμποδίσουν την επίτευξη των στόχων της εξωτερικής δράσης της Ένωσης, όπως ορίζονται στο άρθρο 21 της Συνθήκης,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   1.   Η εντολή του κ. Herbert SALBER ως ειδικού εντεταλμένου της Ευρωπαϊκής Ένωσης (ΕΕΕΕ) για τον Νότιο Καύκασο και την κρίση στη Γεωργία τερματίζεται στις 15 Αυγούστου 2017.
   2.   Ο κ. Toivo KLAAR διορίζεται ΕΕΕΕ για τον Νότιο Καύκασο και την κρίση στη Γεωργία για το διάστημα από τις 13 Νοεμβρίου 2017 μέχρι τις 30 Ιουνίου 2018. Θα εκτελέσει την εντολή του σύμφωνα με την απόφαση (ΚΕΠΠΑ) 2017/299.
   3.   Το Συμβούλιο μπορεί να αποφασίσει να τερματισθεί νωρίτερα η εντολή του ΕΕΕΕ, βάσει αξιολόγησης της Επιτροπής Πολιτικής και Ασφάλειας και πρότασης του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας.
   Άρθρο 2
   Οι δαπάνες που αφορούν τη διοικητική συνέχεια μεταξύ των εντολών των ΕΕΕΕ κατά το διάστημα μεταξύ 15ης Αυγούστου 2017 και 12ης Νοεμβρίου 2017 καλύπτονται από το ποσό δημοσιονομικής αναφοράς που προβλέπεται στο άρθρο 5 παράγραφος 1 της απόφασης (ΚΕΠΠΑ) 2017/299.
   Άρθρο 3
   Η παρούσα απόφαση αρχίζει να ισχύει από την ημερομηνία της έκδοσής της.
   Το άρθρο 1 παράγραφος 1 και το άρθρο 2 εφαρμόζονται από τη 15η Αυγούστου 2017.
   
      Βρυξέλλες, 13 Νοεμβρίου 2017.
      
         
            Για το Συμβούλιο
         
         
            Η Πρόεδρος
         
         F. MOGHERINI
      
   
   
      (1)  Απόφαση 2014/438/ΚΕΠΠΑ του Συμβουλίου, της 8ης Ιουλίου 2014, για την τροποποίηση και παράταση της εντολής του ειδικού εντεταλμένου της Ευρωπαϊκής Ένωσης για τον Νότιο Καύκασο και την κρίση στη Γεωργία (ΕΕ L 200 της 9.7.2014, σ. 11).
   
      (2)  Απόφαση (ΚΕΠΠΑ) 2017/299 του Συμβουλίου, της 17ης Φεβρουαρίου 2017, για την παράταση της εντολής του ειδικού εντεταλμένου της Ευρωπαϊκής Ένωσης για τον Νότιο Καύκασο και την κρίση στη Γεωργία (ΕΕ L 43 της 21.2.2017, σ. 214).